**ELŐTERJESZTÉS**

Mórágy Község Képviselő - testületének 2022. február hó 14. nap

rendes/rendkívüli testületi ülésére

|  |  |
| --- | --- |
| Tárgy: | Mórágy Község Önkormányzata 2022. évi közbeszerzési terve |
| Előterjesztő: | Glöckner Henrik polgármester |
| Előterjesztést készítette: | Simondi Zoltánné igazgatási előadó |
| Előterjesztés száma: | 10. sz. |
| Mellékletek száma: | 1 db |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

A közbeszerzésekről szóló 2015. évi CXLIII. törvény (a továbbiakban: Kbt.) 42.§ (1) bekezdése alapján a Kbt. 5. § (1) bekezdésében meghatározott ajánlatkérők, így – Mórágy Község Önkormányzata is – évente kötelesek összesített közbeszerzési tervet készíteni az adott évre tervezett közbeszerzéseikről folyó év március 31-ig.

A 2022. évre irányadó közbeszerzési értékhatárokat Magyarország 2022. évi központi költségvetéséről szóló 2021. évi XC. törvény határozza meg. E szerint a közbeszerzési értékhatárok:

**„74. §** (1) A közbeszerzésekről szóló 2015. évi CXLIII. törvény 15. § (1) bekezdés *b)* pontja szerinti nemzeti közbeszerzési értékhatár - kivéve a közszolgáltatói szerződésekre vonatkozó értékhatárt - 2022. január 1-jétől 2022. december 31-éig

a) árubeszerzés esetében 15,0 millió forint,

b) építési beruházás esetében 50,0 millió forint,

c) építési koncesszió esetében 100,0 millió forint,

*d)* szolgáltatás megrendelése esetében 15,0 millió forint,

*e)* szolgáltatási koncesszió esetében 30,0 millió forint.

(2) Az (1) bekezdéstől eltérően a közszolgáltatói szerződésekre vonatkozó nemzeti közbeszerzési értékhatár 2022. január 1-jétől 2022. december 31-éig

*a)* árubeszerzés esetében 50,0 millió forint,

*b)* építési beruházás esetében 100,0 millió forint,

*c)* szolgáltatás megrendelése esetében 50,0 millió forint,

*d)* építési koncesszió esetében 200,0 millió forint,

*e)* szolgáltatási koncesszió esetében 100,0 millió forint.

Mórágy Község Önkormányzata az idei évben nem tervezett olyan építési beruházást, árubeszerzést, szolgáltatás megrendelését, amely a közbeszerzési értékhatárt eléri.

Mindezekre tekintettel kérem az alábbi határozati javaslat elfogadását:

**Határozati javaslat:**

Mórágy Község Önkormányzatának Képviselő-testülete a közbeszerzésekről szóló 2015. évi CXLIII. törvény 42. § (1) bekezdése értelmében Mórágy Község Önkormányzatának 2022. évi összesített közbeszerzési tervét a határozat melléklete szerinti tartalommal fogadja el.

A polgármester felkéri a jegyzőt, hogy gondoskodjon az éves összesített közbeszerzési tervnek a Közbeszerzési Adatbázisban, valamint Mórágy Község Önkormányzatának honlapján történő közzétételéről.

Határidő: azonnal

Felelős: Filczinger Ágnes jegyző

Mórágy, 2022. február 7.

Glöckner Henrik sk.

polgármester